
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1995 

30 Δεκεμβρίου 2005 


Α ΠΟΦΑΣΕΙ Σ 

Αριθμ. 332137 

Προϋποθέσεις, διαδικασία και καθορισμός δικαιολογη- 
τικών για τις ενέργειες δωρεάν διανομής αποσυ- 
ρόμενων οπωροκηπευτικών στα πλαίσια του ΚΑΝ. 
2200/96 του Συμβουλίου και του Καν.103/2004 της 
Επιτροπής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ. 3 του νόμου 
992/1979 «Περί Οργανώσεως των Διοικητικών Υπηρεσι¬ 
ών για την εφαρμογή της Συνθήκης Προσχώρησης της 
Ελλάδος στις Ε.Κ. κ.λ.π.» (Α 280). 

2. Τις διατάξεις του άρθρου 1 παρ. 1,2 και 3 του 
ν.1338/1983 (Α34) όπως τροποποιήθηκαν με το άρθρο 6 
του ν.1440/1984 (Α70) και του άρθρου 65 του ν.1892/1990 
(Α101). 

3. Την υπ’ αριθμ. 394555/23.10.2000 κοινή υπουργι¬ 
κή απόφαση «Ανάθεση άσκησης αρμοδιοτήτων του 
Ο.Π.Ε.Κ.Ε.Π.Ε. στις Ν.Α.» (Β 1324). 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

5. Την υπ’ αριθμ. 227200/15.2.2002 (Β 215) απόφαση 
του Υπουργού Γεωργίας «αρμοδιότητες των Δ/νσεων 
του Υπουργείου Γεωργίας μετά την κατάργηση της 
ΓΕΔΙΔΑΓΕΠ» με την οποία μεταβιβάζεται η αρμοδιότη¬ 
τα έκδοσης αποφάσεων της ΓΕΔΙΔΑΓΕΠ στις καθ’ ύλη 
αρμόδιες Δ/νσεις του Υπ. Γεωργίας. 

6. Το π.δ. 202/23.9.2004 «Διορισμός Υπουργού Αγρο¬ 
τικής Ανάπτυξης και Τροφίμων». 

7. Την υπ’ αριθμ. Υ132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων (Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλ. Κοντό). 

8. την υπ’ αριθμ. 282069/10.9.2004 κοινή υπουργική 
απόφαση περί «προϋποθέσεων, διαδικασίας και καθο¬ 
ρισμού δικαιολογητικών για τη χορήγηση της κοινοτι¬ 
κής αποζημίωσης απόσυρσης οπωροκηπευτικών στις 
αναγνωρισμένες οργανώσεις παραγωγών του καν(ΕΚ) 
2200/1996 του Συμβουλίου». 


9. Τον Καν. (ΕΚ) 2200/1996 του Συμβουλίου σχετικό με την 
Κοινή Οργάνωση Αγορών στον Τομέα Οπωροκηπευτικών, 
όπως τροποποιήθηκε με τον Καν. (ΕΚ) 2699/2000. 

10. Τον Καν. (ΕΚ) 1432/2003 σχετικά με τους λεπτομε¬ 
ρείς κανόνες εφαρμογής του Καν. (ΕΚ) 2200/1996 του 
Συμβουλίου όσον αφορά την αναγνώριση των οργανώ¬ 
σεων παραγωγών και την προαναγνώριση των ομάδων 
παραγωγών. 

11. Τον Καν. (ΕΚ) 1433/2003 σχετικά με τους λεπτομε¬ 
ρείς κανόνες εφαρμογής του Καν. (ΕΚ) 2200/1996 του 
Συμβουλίου όσον αφορά τα επιχειρησιακά ταμεία, τα 
επιχειρησιακά προγράμματα και ταμεία και τη χρημα¬ 
τοδοτική ενίσχυση. 

12. Τον Καν. (ΕΚ) 103/2004 της Επιτροπής σχετικό με 
τις λεπτομέρειες εφαρμογής του Καν. (ΕΚ) 2200/1996 
του Συμβουλίου όσον αφορά το καθεστώς παρέμβασης 
στον τομέα των οπωροκηπευτικών. 

13. Την ανάγκη καθορισμού των προϋποθέσεων των 
δικαιούχων των διαδικασιών και των δικαιολογητικών 
που αφορούν τις ενέργειες της δωρεάν διανομής απο- 
συρόμενων προϊόντων τόσο εντός όσο και εκτός των 
ορίων της Ευρωπαϊκής Ένωσης. 

14. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού και του προϋπολογισμού του 
Ο.Π.Ε.Κ.Ε.Π.Ε.. 

15. Την υπ’ αριθμ. 95127/8.12.2005 εισήγηση της Δ/νσης 
Ο.Α.ΒΙ.Π. του Ο.Π.Ε.Κ.Ε.Π.Ε., αποφασίζουμε: 

Άρθρο 1. 

ΔΙΚΑΙΟΥΧΟΙ - ΦΟΡΕΙΣ ΥΛΟΠΟΙΗΣΗΣ 

Τα προϊόντα που αποσύρονται από την αγορά στα 
πλαίσια των διατάξεων του άρθρου 23 του ΚΑΝ. (ΕΚ) 
2200/1996 του Συμβουλίου μπορούν να διατεθούν δω¬ 
ρεάν σύμφωνα με το άρθρο 30 του ίδιου Κανονισμού 
και το Κεφάλαιο III, Τμήμα I, άρθρα 10,11 και 12 του 
Καν(ΕΚ)103/20 04 ως ακολούθως: 

1. Σε Αγαθοεργά ή Φιλανθρωπικά Ιδρύματα της χώ¬ 
ρας μας για τις δραστηριότητές τους υπέρ ατόμων 
στα οποία η Εθνική μας Νομοθεσία χορηγεί δικαίωμα 
δημόσιας αρωγής επειδή στερούνται επαρκών πόρων 
για τη συντήρησή τους. 

Στην κατηγορία αυτή μπορεί να ενταχθεί και η Εκ¬ 
κλησία της Ελλάδος για τη δραστηριότητά της υπέρ 
Κοινωνικών Ομάδων και απόρων οικογενειών οι οποίες 

στηρίζονται ή ενισχύονται μέσω των Εκκλησιαστικών 
Συμβουλίων των Ιερών Ναών. 

Ως άπορα, κατά την έννοια της παρούσης, θεωρούνται 
τα άτομα που έχουν οικογενειακό ή ατομικό ετήσιο 
εισόδημα μέχρι και 15.000 €, προσαυξανόμενο κατά 30 
% για τη σύζυγο και κατά 20 % για κάθε ανήλικο ή 
προστατευόμενο παιδί. Το εισόδημα αυτό αυξάνεται 
κατά 50 % στις περιπτώσεις πασχόντων από βαριά 
ανίατα ή δυσίατα νοσήματα και κατά 40% σε περί¬ 
πτωση μη ύπαρξης ιδιόκτητης κατοικίας. Ως εισόδημα 
νοείται το φορολογούμενο πραγματικό ή τεκμαρτό και 
το απαλλασσόμενο ή φορολογούμενο με ειδικό τρόπο. 
Παιδιά που εγκαταλείπονται σε ιδρύματα, θεωρούνται 
ως άπορα, ανεξαρτήτως εισοδήματος. 

2. Νοσοκομεία, Γηροκομεία, Αναρρωτήρια, Βρεφονη¬ 
πιακοί Σταθμοί, Ψυχιατρεία, καθώς και άλλα ιδρύματα 
δημοσίας αρωγής με κοινωνικό, εκπαιδευτικό ή και υγει¬ 
ονομικό χαρακτήρα καθώς και σε σωφρονιστικά Ιδρύμα¬ 
τα, κατασκηνώσεις, με την προϋπόθεση ότι θα πρέπει 
να λαμβάνουν όλα τα απαραίτητα μέτρα προκειμένου οι 
ποσότητες που διανέμονται δωρεάν να προστίθενται σε 
αυτές που αγοράζουν κανονικά τα εν λόγω Ιδρύματα. 

3. Σε εκπαιδευτικά ιδρύματα για τους μαθητές πέραν 
των γευμάτων που προσφέρονται στα σχολικά εστιατό¬ 
ρια καθώς και σε μαθητές σχολείων που δεν διαθέτουν 
σχολικά εστιατόρια. 

4. Σε Φιλανθρωπικές Οργανώσεις εκτός Ευρωπαϊκής 
Ένωσης οι οποίες αναγνωρίζονται για το σκοπό αυτό 
υπέρ ενδεών πληθυσμών Τρίτων χωρών. 

Άρθρο 2. 

ΔΙΚΑΙΟΛΟΓΙ-ΠΊΚΑ ΑΝΑΓΝΩΡΙΣΗΣ 
ΚΑΙ ΑΡΧΕΙΑ ΔΙΚΑΙΟΥΧΩΝ ΦΟΡΕΩΝ 

1. Όλοι οι ανωτέρω φορείς για να προβούν σε οποια¬ 
δήποτε ενέργεια δωρεάν διανομής πρέπει να λάβουν 
έγκριση αναγνώρισής τους από τη Δ/νση Αγροτικής 
Ανάπτυξης της Νομαρχιακής Αυτοδιοίκησης της περι¬ 
οχής τους μετά από σχετική αίτηση, σύμφωνα με το 
Υπόδειγμα Α1, την οποία υποβάλλουν από 1.6 έως και 
30.6 κάθε έτους. 

Οποιαδήποτε αίτηση υποβληθεί μεταγενέστερα θεω¬ 
ρείται εκπρόθεσμη και οι σχετικοί φορείς αποκλείονται 
του προγράμματος. 

Ειδικότερα για την φετινή εμπορική περίοδο 2005- 
2006, ισχύουν οι αιτήσεις έγκρισης που έχουν ήδη υπο¬ 
βληθεί στις αρμόδιες Δ/νσεις Αγροτικής Ανάπτυξης από 
2.1 έως 31.1.2005, υπό την προϋπόθεση ότι πληρούν τους 
όρους του Αρθρου 1, παρ. 1β., καθώς επίσης και οι αιτή¬ 
σεις που θα υποβληθούν για την ίδια εμπορική περίοδο 
μετά την έκδοση της παρούσης και μέχρι 31.1.2006. 

Στη συνέχεια οι Δ/νσεις Αγροτικής Ανάπτυξης των 
Νομαρχιακών Αυτοδιοικήσεων, μέχρι 30.7 κάθε έτους 
διαβιβάζουν κατάλογο των αναγνωρισμένων Φιλανθρω¬ 
πικών Οργανώσεων στη Δ/νση Ο.Α.ΒΙ.Π. /Τμήμα Οπωρο- 
κηπευτικών του ΟΠΕΚΕΠΕ προκειμένου να κοινοποιηθεί 
στην Επιτροπή της Ε.Ε. 

Η Επιτροπή εξασφαλίζει τη διαβίβαση των καταλόγων 
των Φιλανθρωπικών Οργανώσεων και Ιδρυμάτων σε όλα 
τα κράτη μέλη (ΚΑΝ.103/2004 άρθρο 10, παρ. 2). 

Για την φετινή εμπορική περίοδο οι Δ/νσεις Αγροτικής 
Ανάπτυξης των Νομαρχιακών Αυτοδιοικήσεων, μπορούν 
να διαβιβάσουν τον κατάλογο των αναγνωρισμένων 
Φιλανθρωπικών Οργανώσεων στη Δ/νση Ο.Α.ΒΙ.Π. /Τμήμα 
Οπωροκηπευτικών του ΟΠΕΚΕΠΕ μέχρι 28.2.2006. 


Κάθε αίτηση έγκρισης (Υποδ. Α1) συνοδεύεται από τα 
ακόλουθα δικαιολογητικά (για τους φορείς του άρθρου 

1, σημείοΐ.): 

α. Καταστατικό ίδρυσης του φορέα και τελευταία 
τροποποίησή του ή καταστατικό ή βεβαίωση για τη μη 
τροποποίησή του από αρμόδια αρχή, από το οποίο να 
προκύπτει η δραστηριότητα του φορέα για την οποία 
και θα εγκριθεί. 

β. Ονομαστική κατάσταση απόρων μελών έντυπη στην 
οποία θα βεβαιώνεται το γνήσιο της υπογραφής του 
εξουσιοδοτημένου εκπροσώπου της Φιλανθρωπικής Ορ¬ 
γάνωσης ή Ιδρύματος (όπως το υπόδειγμα Α2), καθώς 
και σε ηλεκτρονική μορφή (δισκέτα). 

γ. Απόφαση Διοικητικού Συμβουλίου της Φιλανθρωπι¬ 
κής Οργάνωσης ή Ιδρύματος με την οποία θα εξουσι¬ 
οδοτείται εκπρόσωπος ο οποίος θα αναλαμβάνει την 
ευθύνη όλων των διαδικασιών για τις ενέργειες της 
δωρεάν διανομής και θα είναι υπόλογος και κατά νόμο 
υπεύθυνος για κάθε στοιχείο ή πληροφορία προς τις 
Εθνικές ή Κοινοτικές Αρχές. 

δ. Υπεύθυνη δήλωση του ν. 1599/1986, της Φιλανθρω¬ 
πικής Οργάνωσης ή Ιδρύματος, στην οποία θα βεβαι¬ 
ώνεται ότι: 

• όλα τα στοιχεία που αναγράφονται στην κατάσταση 
του υποδείγματος Α2 είναι ακριβή και αληθή. 

• όλα τα απαραίτητα επίσημα δικαιολογητικά απορίας 
των μελών τους βρίσκονται στα αρχεία του φορέα και 
δέχονται κάθε εθνικό και κοινοτικό έλεγχο, που προβλέ- 
πεται από την εθνική και κοινοτική νομοθεσία. 

• τηρούν δικά τους λογιστικά βιβλία για τις σχετικές 
ενέργειες. 

• τηρούν τις διατάξεις του Καν. (ΕΚ) 103/2004 και της 
παρούσας απόφασης. 

• σε περίπτωση διαπίστωσης παρατυπιών να επιστρέ¬ 
φουν την αξία των προϊόντων σύμφωνα με το άρθρο 25 
του Καν. (ΕΚ) 103/2004. 

Στην περίπτωση εκπαιδευτικών ιδρυμάτων, υπεύθυνη 
δήλωση του Δ/ντή του σχολείου στην οποία να φαί¬ 
νεται: 

- ο αριθμός των παιδιών που φοιτούν 

- ότι αναλαμβάνεται η ευθύνη για τη σωστή εφαρμογή 
του μέτρου της Δωρεάν Διανομής 

- ότι η κατανάλωση των προϊόντων γίνεται μέσα στο 
χώρο του σχολείου κατά τις ώρες λειτουργίας του. 

Στην περίπτωση των φορέων του άρθρου 1 σημείο 

2, υπεύθυνη δήλωση του αρμοδίου εκπροσώπου στην 
οποία να βεβαιώνεται ότι: 

- έχουν ληφθεί όλα τα απαραίτητα μέτρα προκειμέ¬ 
νου οι ποσότητες που διανέμονται να προστίθενται σε 
αυτές που αγοράζονται από το εν λόγω Ίδρυμα. 

- τηρούν τις διατάξεις του Καν. (ΕΚ) 103/2004 και της 
παρούσας απόφασης. 

- σε περίπτωση διαπίστωσης παρατυπιών υποχρεού- 
νται να επιστρέφουν την αξία των προϊόντων σύμφωνα 
με το άρθρο 25 του Καν. (ΕΚ) 103/2004. 

Οι Δ/νσεις Αγροτικής Ανάπτυξης των Νομαρχιακών 
Αυτοδιοικήσεων ελέγχουν την τήρηση των ανωτέρω 
προϋποθέσεων και αναγνωρίζουν φιλανθρωπικές ορ¬ 
γανώσεις ή ιδρύματα σε μια ή περισσότερες από τις 
ακόλουθες κατηγορίες: 

α) Φιλανθρωπικές Οργανώσεις οι οποίες εξουσιο¬ 
δοτούνται να διανέμουν στην επικράτεια του κράτους 
προϊόντα που έχουν αποσυρθεί. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


30189 


β) Φιλανθρωπικές Οργανώσεις εξουσιοδοτημένες για 
τη διενέργεια της δωρεάν διανομής αποσυρόμενων προ¬ 
ϊόντων σε τρίτες χώρες. 

2. Στο αρχείο των Φιλανθρωπικών Οργανώσεων ή 
Ιδρυμάτων του σημείου 1, άρθρου 1 της παρούσης, 
υποχρεωτικά τηρούνται τα ακόλουθα δικαιολογητικά, 
κατά τελικό δικαιούχο: 

α) Δήλωση του τελικού δικαιούχου για τη συμμετοχή 
του στο πρόγραμμα. 

β) Φωτοτυπία ταυτότητας ή διαβατηρίου, ή άλλου 
νομίμου εγγράφου ταυτοποίησης του τελικού δικαι¬ 
ούχου. 

γ) Πιστοποιητικό οικογενειακής κατάστασης. 

δ) Θεωρημένο αντίγραφο εκκαθαριστικού σημειώ¬ 
ματος Φόρου Εισοδήματος του προηγούμενου έτους. 
Σε περίπτωση που ο δικαιούχος ή η σύζυγός του δεν 
υποχρεούνται στην υποβολή φορολογικής δήλωσης, 
απαιτείται υπεύθυνη δήλωση του ν. 1599/1986, θεωρημέ¬ 
νη από την αρμόδια Δ.Ο.Υ. Εφόσον κατά τη διενέργεια 
ελέγχου ζητηθεί το Ε9, ο δικαιούχος υποχρεούται να 
το προσκομίσει άμεσα. 

ε) Έγγραφα από Κρατικούς Φορείς Υγείας (Νοσοκο¬ 
μεία, Κέντρα Υγείας, κλπ.), που να χαρακτηρίζουν το 
νόσημα του πάσχοντος, ανάλογα με τη σοβαρότητά του 
(βαρύ, δισίατο, ανίατο), στις περιπτώσεις που ο πάσχων 
εντάσσεται στην κατηγορία του άρθρου 1. σημείο 1. της 
παρούσης. 

Ειδικώς οι Ιερές Μητροπόλεις αναφέρουν το συνολικό 
αριθμό των δικαιούχων απόρων και επισυνάπτουν βε¬ 
βαίωση του κατά τα ανωτέρω υπευθύνου, ότι οι τελικοί 
αποδέκτες εμπίπτουν στην κατηγορία του Αρθρου 1, 
παρ. 1 της παρούσης. 

Τέλος, οφείλουν να συντάσσουν, με ευθύνη του ιδίου 
υπευθύνου, καταστάσεις σύμφωνα με το Υπόδειγμα Α2 
των προσώπων τα οποία έλαβαν πράγματι βοήθεια. 
Αυτές οι καταστάσεις αποστέλλονται σε έντυπη και 
ηλεκτρονική μορφή στη Δ/νση Αγροτικής Ανάπτυξης 
του Νομού τους, το αργότερο εντός μηνάς από την 
ολοκλήρωση της Δωρεάν Διανομής. 

3. Η Δ/νση Αγροτικής Ανάπτυξης τηρεί, με ηλεκτρονικά 
μέσα, μητρώο δικαιούχων κατά φορέα υλοποίησης, με 
βάση την ηλεκτρονική καταγραφή. Το μητρώο ενημερώ¬ 
νεται διαρκώς με νέες εγγραφές ή διαγραφές και χρησι¬ 
μοποιείται για την υλοποίηση της Δωρεάν Διανομής. 

4. Φορείς υλοποίησης που σιτίζουν απόρους δεν υπο- 
χρεούνται να τηρούν στο αρχείο τους ορισμένα προ- 
αναφερόμενα δικαιολογητικά του παρόντος άρθρου 
(παρ.2, περιπτώσεις α, β, γ, δ). 

Αρθρο 3. 

Οι αναγνωρισμένες Οργανώσεις Παραγωγών για κάθε 
προϊόν, κατά την έναρξη της περιόδου εμπορίας του, 
προχωρούν στη σύναψη συμβάσεων με τις Φιλανθρω¬ 
πικές Οργανώσεις ή Ιδρύματα που έχουν αναγνωρισθεί 
για το σκοπό αυτό. Οι συμβάσεις αυτές ισχύουν μόνο 
για μια εμπορική περίοδο και αποστέλλονται στη Δ/νση 
Ο.Α.Β.Ι.Π. του Ο.Π.Ε.Κ.Ε.Π.Ε. με κοινοποίηση στην Δ/νση 
ΠΑΠ Δενδρ/κης, αμέσως μετά την υπογραφή και τη 
θεώρησή τους από τη Δ/νση Αγροτικής Ανάπτυξης της 
Νομαρχιακής Αυτοδιοίκησης, όπου έχει έδρα η Ο.Π. 

Οι συμβάσεις συνάπτονται με την επιφύλαξη ύπαρξης 
αποσυρθέντων προϊόντων από την αγορά. Οι ποσότητες 
που αναφέρονται στη σύμβαση μπορούν να τροποποιη¬ 


θούν κατά τη διάρκεια της περιόδου εμπορίας, ανάλογα 
με την κατάσταση της αγοράς, μετά από έγκριση της 
αρμόδιας Δ/νσης Αγροτικής Ανάπτυξης της Νομαρχια¬ 
κής Αυτοδιοίκησης. 

Κάθε Φιλανθρωπική Οργάνωση ή Ίδρυμα συνάπτει 
σύμβαση με μια μόνο Οργάνωση Παραγωγών για κάθε 
προϊόν και για κάθε Νομό. Σε περίπτωση κατά την οποία 
η ήδη συμβληθείσα Ο. Π. έχει εξαντλήσει τις δυνατότη¬ 
τες παροχής προϊόντων απόσυρσης, μετά από έγκριση 
της αρμόδιας Διεύθυνσης Αγροτικής ανάπτυξης είναι 
δυνατή η υπογραφή νέας σύμβασης της Φ.Ο. με άλλη 
Ο.Π. στον ίδιο η σε άλλο νομό. 

Οι συμβάσεις θα πρέπει να προσδιορίζουν: 

- την πιθανή ποσότητα που πρόκειται να διανεμη¬ 
θεί δωρεάν για κάθε προϊόν. Η ποσότητα αυτή δεν θα 
πρέπει να υπερβαίνει τα δώδεκα κιλά / μήνα για κάθε 
άτομο. 

- τον αριθμό των δικαιούχων 

- τις λεπτομέρειες της μεταφοράς 

- τον εβδομαδιαίο ή μηνιαίο ρυθμό παράδοσης 

- τον τόπο διάθεσης των προϊόντων 

- την υποχρέωση της οργάνωσης παραγωγών να δι¬ 
αθέτει τα προϊόντα σε συσκευασίες μικρότερες των 25 
χιλιόγραμμων καθαρού βάρους μετά από διαλογή και 
που ανταποκρίνονται στα ποιοτικά χαρακτηριστικά και 
πρότυπα που αναφέρονται στον Καν. (ΕΚ) 103/2004 της 
Επιτροπής, άρθρο 3, παρ. 1. και 2.. 

Δωρεάν Διανομή αποσυρόμενων προϊόντων δεν μπο¬ 
ρεί να γίνει από Νομό σε Νομό όπου παράγεται το ίδιο 
προϊόν. Στις περιπτώσεις που υπάρχει μεν παραγω¬ 
γή αλλά δε γίνεται απόσυρση μπορεί να γίνει δωρεάν 
διανομή από άλλους Νομούς μόνο μετά από εξέταση 
σχετικού αιτήματος. 

Το αίτημα αυτό θα υποβάλλεται εγκαίρως από τον εν¬ 
διαφερόμενο φορέα, μέσω της Αρμόδιας Δ/νσης Αγρο¬ 
τικής Ανάπτυξης της Νομαρχιακής Αυτοδιοίκησης του 
Νομού στον οποίο ζητείται να διατεθεί δωρεάν προϊ¬ 
όν, στη Δ/νση ΠΑΠ Δενδροκηπευτικής του Υπουργείου 
Αγροτικής Ανάπτυξης και Τροφίμων. 

Κάθε Οργάνωση Παραγωγών που προτίθεται να 
προβεί σε απόσυρση προϊόντων που προορίζονται για 
δωρεάν διανομή ενημερώνει την προηγούμενη μέρα 
τη Δ/νση Αγροτικής Ανάπτυξης της Νομαρχιακής Αυ¬ 
τοδιοίκησης του τόπου προορισμού των αποσυρομένων 
προϊόντων και τον ΟΠΕΚΕΠΕ, Δ/νση ΟΑΒΙΠ Τμήμα Οπω- 
ροκηπευτικών (ίαχ Νο 210.2280885). 

Επίσης ενημερώνει εκτός των ανωτέρω δύο Υπηρε¬ 
σιών και την Δ/νση ΠΑΠ Δενδροκηπευτικής του Υπουρ¬ 
γείου Αγροτικής Ανάπτυξης και Τροφίμων τουλάχιστον 
τέσσερις (4) ημέρες πριν, αποστέλλοντας στο ίαχ Νο 
210 5233866 ή 210 2124217 τα παρακάτω: 

- Μεταφορική εταιρία και αριθμός κυκλοφορίας του 
φορτηγού μεταφοράς 

- όνομα και στοιχεία ταυτότητας οδηγού καθώς και 
του ιδιοκτήτη του μεταφορικού μέσου 

- όνομα, ταχ. διεύθυνση, τηλέφωνο και ίαχ παραλή¬ 
πτη 

- ποσότητα και συσκευασία προϊόντων δωρεάν δι¬ 
ανομής 

προκειμένου η ανωτέρω Διεύθυνση να έχει τη χρο¬ 
νική ευχέρεια προγραμματισμού και υλοποίησης των 
σχετικών ελέγχων. 

Στην περίπτωση που δεν ενημερωθούν έγκαιρα οι 
ανωτέρω Υπηρεσίες, δεν θα καταβάλλεται η σχετική 
αποζημίωση. 

Για κάθε φορτίο η αρμόδια Επιτροπή Ποιοτικού και 
Ποσοτικού Ελέγχου εκδίδει ένα υπόδειγμα Γ, (βλέπε 
Παράρτημα της υπ’ αριθμ. 282069/10.9.2004 κοινής 
υπουργικής απόφασης περί «προϋποθέσεων, διαδικα¬ 
σίας και καθορισμού δικαιολογητικών για τη χορήγηση 
της κοινοτικής αποζημίωσης απόσυρσης οπωροκηπευτι- 
κών στις αναγνωρισμένες οργανώσεις παραγωγών του 
καν(ΕΚ) 2200/96 του Συμβουλίου»), με όλα τα στοιχεία 
που έχουν σχέση με τα ποιοτικά και ποσοτικά χαρα¬ 
κτηριστικά των προς δωρεάν διανομή αποστελλόμενων 
προϊόντων. 

Παράλληλα θα συμπληρώνεται το υπόδειγμα Δ1 (Υπό¬ 
δειγμα Δ της πιο πάνω αναφερόμενης κοινής υπουρ¬ 
γικής απόφασης) και θα υπογράφεται από το νόμιμο 
εκπρόσωπο της Οργάνωσης Παραγωγών. 

Τα αποστελλόμενα φορτία συνοδεύονται από τα έγ¬ 
γραφα μεταφοράς (δελτίο αποστολής, φορτωτική κλπ) 
και από ένα αντίγραφο των υποδειγμάτων Γ1 και Δ1 
της παρούσης. 

Η Δ/νση Αγροτικής Ανάπτυξης της Νομαρχιακής Αυ¬ 
τοδιοίκησης, που έχει την έδρα της η Φιλανθρωπική 
Οργάνωση ή τοΊδρυμα, ενημερώνεται υποχρεωτικά από 
την Οργάνωση Παραγωγών για την αποστολή των φορ¬ 
τίων καθώς και από τον εκπρόσωπο του φορέα για την 
ακριβή ημερομηνία άφιξης. 

Η Επιτροπή Ελέγχου που προβλέπεται στην υπ’ αριθμ. 
282069/10.9.2004 κοινή υπουργική απόφαση ελέγχει τα 
ποιοτικά και ποσοτικά χαρακτηριστικά όλων των φορ¬ 
τίων, υπογράφει και σφραγίζει το υπόδειγμα Δ1. 

Στη συνέχεια ο νόμιμος εκπρόσωπος της Φιλανθρω¬ 
πικής Οργάνωσης ή Ιδρύματος υπογράφει όλα τα υπο¬ 
δείγματα Δ1, βεβαιώνοντας την παραλαβή των αναγρα¬ 
φόμενων ποσοτήτων. 

Ένα αντίγραφο του Υποδείγματος Δ1 παραλαμβά- 
νει η Φιλανθρωπική Οργάνωση ή Ίδρυμα, ένα η Δ/νση 
Αγροτικής Ανάπτυξης όπου έχει την έδρα του ο Φιλαν¬ 
θρωπικός φορέας, ενώ τα υπόλοιπα δύο αποστέλλονται 
υπηρεσιακά στη Δ/νση Αγροτικής Ανάπτυξης της έδρας 
της Οργάνωσης Παραγωγών για τη συμπλήρωση του 
φακέλου. 

Οι συσκευασίες των προϊόντων που προορίζονται για 
δωρεάν διανομή πρέπει να φέρουν το Ευρωπαϊκό Έμ¬ 
βλημα μαζί με τις ακόλουθες ενδείξεις με μεγάλα και 
κόκκινα γράμματα: 

«Προϊόν προοριζόμενο για Δωρεάν Διανομή 
Απαγορεύεται η πώληση», 

Καν(ΕΚ)103/2004, άρθρο 17, παρ. 2 

Άρθρο 4. 

Δωρεάν Διανομή σε Χώρες 
εκτός Ευρωπαϊκής Ένωσης 

Οι Φιλανθρωπικές Οργανώσεις που έχουν αναγνωρι- 
σθεί για το σκοπό αυτό και επιθυμούν να αναλάβουν 
ενέργειες δωρεάν διανομής σε χώρες εκτός Ευρωπαϊκής 
Ένωσης, με τη μορφή ανθρωπιστικής βοήθειας, υποβάλ¬ 
λουν σχετικό αίτημα στη Δ/νση Αγροτικής Ανάπτυξης 
της Νομαρχιακής Αυτοδιοίκησης στην αρχή της περιό¬ 
δου Εμπορίας κάθε προϊόντος. Στη συνέχεια οι Δ/νσεις 
Αγροτικής Ανάπτυξης ενημερώνουν τη Δ/νση ΟΑΒΙΠ / 


Τμήμα Οπωροκηπευτικών του ΟΠΕΚΕΠΕ, με σκοπό να 
διαβιβάσει στην Ευρωπαϊκή Επιτροπή το πρόγραμμα 
κάθε ενέργειας μετά και από τη σύμφωνη γνώμη της 
Διεύθυνσης ΠΑΠ Δενδροκηπευτικής. 

Στο αίτημα πρέπει να αναφέρονταί: 

- Η χώρα προορισμού και η αιτιολόγηση κάθε ενέργει¬ 
ας σε σχέση με την ύπαρξη αναγνωρισμένης ανθρωπι¬ 
στικής κρίσης καθώς και αίτημα των δικαιούχων χωρών 
με τις σαφώς καθορισμένες ανάγκες των ευαίσθητων 
και καλώς καθορισμένων πληθυσμών. 

- Η επωνυμία των Οργανώσεων Παραγωγών που απο¬ 
σύρουν τα προϊόντα. 

- Η επωνυμία των αναγνωρισμένων Φιλανθρωπικών 
Οργανώσεων που είναι υπεύθυνες για τη δωρεάν δια¬ 
νομή σε Τρίτες Χώρες. 

- Η Επωνυμία των αναγνωρισμένων Φιλανθρωπικών 
Οργανώσεων, του Κράτους - Μέλους, οι οποίες είναι 
υπεύθυνες για την ενέργεια. 

- Η εκτίμηση της ποσότητας που πρόκειται να δια¬ 
νεμηθεί δωρεάν. 

- Οι λεπτομέρειες της προβλεπόμενης μεταφοράς, τα 
μέσα που πρόκειται να χρησιμοποιηθούν καθώς και ο 
φορέας που θα αναλάβει την καταβολή των μεταφο¬ 
ρικών εξόδων. 

- Ο ρυθμός παράδοσης. 

- Ο τόπος διάθεσης. 

- Η βεβαίωση ότι η οργάνωση παραγωγών θα διαθέτει 
τα προϊόντα σε συσκευασίες μικρότερες των 25 χιλιό¬ 
γραμμων καθαρού βάρους μετά από διαλογή. 

- Ο αριθμός των δικαιούχων που αιτιολογούν τις πο¬ 
σότητες που θα διανεμηθούν. 

- Η συμφωνία με τις Τρίτες Χώρες. 

Η Επιτροπή της Ε.Ε. αποφασίζει κατά περίπτωση εάν 
θα επιτρέψει την εκτέλεση της ενέργειας της δωρεάν 
διανομής. 

Η αρμόδια Δ/νση ΠΑΠ Δενδροκηπευτικής κοινοποιεί 
στην Επιτροπή τις υπουργικές αποφάσεις κατανομής 
των προς δωρεάν διανομή ποσοτήτων εκτός Κοινότη¬ 
τας. 

Προγραμματίζει επίσης και οργανώνει έκτακτους δειγ¬ 
ματοληπτικούς ελέγχους στις τρίτες χώρες προκειμένου 
να παρακολουθηθεί η ορθή εφαρμογή της ενέργειας 
της δωρεάν διανομής και να ελεγχθεί δειγματοληπτικά 
η τυχόν παρουσία στις τοπικές αγορές οπωροκηπευτι¬ 
κών οποιοσδήποτε ποσότητας. 

Μεταξύ των Οργανώσεων Παραγωγών και των Ελλη¬ 
νικών Φιλανθρωπικών Οργανώσεων συνάπτονται συμ¬ 
βάσεις σύμφωνα με το άρθρο 3 της παρούσας. 

Για τα δωρεάν διανεμόμενα φορτία αποσυρόμενων 
προϊόντων: 

Α) Οι αρμόδιες Επιτροπές Ποιοτικού και Ποσοτικού 
Ελέγχου των Δ/νσεων Αγροτικής Ανάπτυξης του τόπου 
παραγωγής θα βεβαιώνουν: 

α) Τα ποιοτικά και ποσοτικά χαρακτηριστικά των απο¬ 
συρόμενων προϊόντων και 

β) την παραλαβή τους από τη Φιλανθρωπική Οργά¬ 
νωση σύμφωνα με τις διατάξεις που εφαρμόζονται για 
τα αποσυρόμενα προϊόντα που διατίθενται δωρεάν εκ- 
δίδοντας τα αντίστοιχα παραστατικά υποδείγματα Γ1 
και Δ1 της παρούσης. 

Αντίγραφα των παραπάνω παραστατικών δίνονται 
στη Φιλανθρωπική Οργάνωση. 

Β) Εκδίδονται από τις Δ/νσεις Αγροτικής Ανάπτυξης 
των Νομαρχιακών Αυτοδιοικήσεων και του Υπουργείου 
Οικονομικών τα παραστατικά εξαγωγής: 

- Πιστοποιητικό Ποιοτικού και Ποσοτικού Ελέγχου. 

- Διασαφήσεις εξαγωγής και Ε5 ή Τ5, όπου απαιτεί¬ 
ται. 

- Εξοφλημένο Τιμολόγιο των μεταφορικών δαπανών 
ή εξοφλημένο αντίτυπο ή επικυρωμένο αντίγραφο 
του συνοδευτικού εγγράφου μεταφοράς (φορτωτική ή 
ΩΜΗ) δεόντως υπογεγραμμένο και σφραγισμένο από 
τον Υπεύθυνο της μεταφορικής Εταιρίας από το οποίο 
να προκύπτει σαφώς ποιος επιβαρύνθηκε τα έξοδα με¬ 
ταφοράς. 

- Διασάφηση εισαγωγής (από την Τρίτη χώρα). 

Τα τελωνειακό παραστατικά πρέπει να φέρουν με 
μεγάλα γράμματα τις ενδείξεις: 

«ΠΡΟΪΟΝ ΑΠΟΣΥΡΣΗΣ ΧΩΡΙΣ ΕΞΑΓΩΓΙΚΗ 
ΕΠΙΔΟΤΗΣΗ ΓΙΑ ΔΩΡΕΑΝ ΔΙΑΝΟΜΗ» 

Στις συσκευασίες των προϊόντων που προορίζονται 
για Δωρεάν Διανομή εκτός Κοινότητας οι παραπάνω 
ενδείξεις πρέπει να αναφέρονται και στη γλώσσα ή τις 
γλώσσες της Χώρας προορισμού των προϊόντων. 

Από τους αρμόδιους φορείς της χώρας προορισμού 
των φορτίων, θα εκδίδονται πιστοποιητικά παραλαβής 
και διάθεσης. 

Τα πιστοποιητικά αυτά θα πιστοποιούν ότι τα προ¬ 
ϊόντα παρελήφθησαν και διατέθηκαν δωρεάν στους 
άπορους πληθυσμούς, αναφέροντας: 

- Τόπο και ημερομηνία παραλαβής 

- Είδος προϊόντος. 

- Μικτό βάρος προϊόντος. 

- Αριθμό και είδος μέσων συσκευασίας. 

- Τυχόν παρατηρήσεις. 

Το πιστοποιητικό υπογράφεται από το νόμιμο εκπρό¬ 
σωπο του Οργανισμού ή συλλογικού φορέα, θεωρείται 
από τις αρμόδιες αρχές της Τρίτης Χώρας και παραλαμ- 
βάνεται από την Ελληνική Φιλανθρωπική Οργάνωση για 
να χρησιμοποιηθεί ως δικαιολογητικό πληρωμής. 

Ο φάκελος των δικαιολογητικών πληρωμής πέραν των 
άλλων δικαιολογητικών πρέπει να περιέχει πρωτότυπα 
ή θεωρημένα αντίγραφα κατά περίπτωση: 

α) Την σχετική αίτηση (Υπόδειγμα Α1) σύμφωνα με τα 
προβλεπόμενα στο άρθρο 2 της παρούσας. 

β) Το συμφωνητικό μεταξύ Οργάνωσης Παραγωγών 
και Ελληνικής Φιλανθρωπικής Οργάνωσης. 

γ) Το συμφωνητικό μεταξύ Ελληνικής Φιλανθρωπικής 
Οργάνωσης και Φιλανθρωπικού Φορέα Τρίτης Χώρας. 

δ) Τη συμφωνία με την Τρίτη Χώρα, επίσημα μεταφρα¬ 
σμένη από το Υπουργείο Εξωτερικών σύμφωνα με την 
οποία αποδέχεται την Ενέργεια όπου θα αναφέρεται 
και η νομιμότητα του φορέα. 

ε) το Πιστοποιητικό Παραλαβής και Διάθεσης από 
τον Φορέα της Τρίτης Χώρας με την τελική ποσότητα 
που έχει παραλάβει μεταφρασμένο από το Υπ. Εξω¬ 
τερικών. 

στ) Τα παραστατικά εξαγωγής, 
ζ) Βεβαίωση χιλιομετρικής απόστασης, 
η) Υπεύθυνη Δήλωση ν. 1599/1986 συμπληρωμένη από 
τον νόμιμο εκπρόσωπο της Φ.Ο. η Ιδρύματος όπου να 
αναφέρονται τα προβλεπόμενα στο άρθρο 2 σημείο δ 
της παρούσας. 


Αρθρο 5. 

Τα έξοδα διαλογής και συσκευασίας καταβάλλονται 
στις Οργανώσεις Παραγωγών που πραγματοποίησαν 
τις εργασίες διαλογής και συσκευασίας και ισούται με 
ένα κατ’ αποκοπή ποσό ύψους 132 ευρώ / τόνο καθαρού 
βάρους για συσκευασίες μικρότερες των 25 χιλιόγραμ¬ 
μων καθαρού βάρους. 

Τα έξοδα μεταφοράς καταβάλλονται στον αποστολέα 
που ανέλαβε πράγματι το οικονομικό βάρος της σχετι¬ 
κής μεταφοράς. Η πληρωμή του ποσού αυτού πραγμα¬ 
τοποιείται με την υποβολή δικαιολογητικών τα οποία 
πιστοποιούν: 

- Την ονομασία των δικαιούχων Οργανισμών 

- Την ποσότητα των σχετικών προϊόντων 

- Την παραλαβή από τις Φιλανθρωπικές δικαιούχες 
Οργανώσεις 

- Τα στοιχεία των μέσων μεταφοράς που χρησιμο¬ 
ποιήθηκαν 

- τις πραγματικές δαπάνες μεταφοράς 

Τα έξοδα μεταφοράς στα πλαίσια της δωρεάν διανο¬ 
μής καθορίζονται ως κατωτέρω: 


Απόσταση μεταξύ του σημείου από¬ 
συρσης και του σημείου παράδοσης 
ή εξόδου από την Κοινότητα 

Δαπάνες 
μεταφοράς σε 
ευρώ /τόνο 

Μικρότερη από 25 χλμ. 

15,5 

Μεγαλύτερη ή ίση από 25 χλμ. και 
μικρότερη από 200 χλμ. 

32,3 

Μεγαλύτερη ή ίση από 200 χλμ. και 
μικρότερη από 350 χλμ. 

45,2 

Μεγαλύτερη ή ίση από 350 χλμ. και 
μικρότερη από 500 χλμ. 

64,5 

Μεγαλύτερη ή ίση από 500 χλμ. και 
μικρότερη από 750 χλμ. 

83,9 

Μεγαλύτερη ή ίση από 750 χλμ. 

102 

Συμπλήρωμα για μεταφορά με ψυ¬ 
γεία 

7,7 


(Υποβάλλονται βεβαιώσεις χιλιομετρικών αποστάσε¬ 
ων). 

Το συμπλήρωμα για τη μεταφορά με ψυγεία χορηγεί¬ 
ται στις εξής περιπτώσεις: 

α) για τα εσπεριδοειδή, όταν η μεταφορά γίνεται κατά 
το διάστημα από 1 η Απριλίου έως 30 Σεπτεμβρίου και 
για απόσταση μεγαλύτερη των 200 χιλιομέτρων. 

β) για τα ευπαθή προϊόντα (π.χ. ροδάκινα, βερίκοκα) 
ανεξάρτητα χρονικής περιόδου και απόστασης. 

Σε περιπτώσεις θαλάσσιας μεταφοράς τα έξοδα με¬ 
ταφοράς προσδιορίζονται από την Επιτροπή βάσει των 
πραγματικών εξόδων μεταφοράς και της απόστασης. 
Η αποζημίωση που καθορίζεται με τον τρόπο αυτό δεν 
μπορεί να υπερβεί τις δαπάνες που θα προέκυπταν με 
χερσαία μεταφορά, μέσω της συντομότερης διαδρο¬ 
μής, μεταξύ του τόπου φόρτωσης και του θεωρητικού 
σημείου εξόδου (Άρθρο 16, ΚΑΝ. 103/04). 

Άρθρο 6. 

ΕΛΕΓΧΟΙ ΚΑΙ ΚΥΡΩΣΕΙΣ 

Οι Δ/νσεις Αγροτικής Ανάπτυξης λαμβάνουν όλα τα 
αναγκαία μέτρα προκειμένου να διασφαλίσουν τη συμ- 

φωνία της ενέργειας της δωρεάν διανομής εντός και 
εκτός Κοινότητας και ελέγχουν την ομαλή της διεξα- 

γωγ ή· 

Για το σκοπό αυτό διενεργούνται λογιστικοί έλεγ¬ 
χοι επί των εγγράφων των ενεργειών παρέμβασης και 
δωρεάν διανομής, που αφορούν τόσο τις Οργανώσεις 
παραγωγών όσο και τις Φιλανθρωπικές Οργανώσεις 
ή Ιδρύματα. Οι έλεγχοι μπορούν να διενεργούνται σε 
τυχαία βάση και αφορούν για κάθε περίοδο εμπορίας 
το 10% τουλάχιστον της ποσότητας των διανεμομένων 
προϊόντων που εμφανίζονται σε κάθε υποβαλλόμενο για 
αποζημίωση φάκελο προκειμένου να διαπιστώνεται η 
ορθή τήρηση του Κοινοτικού Κανονισμού. 

Όταν κατά τους ανωτέρω ελέγχους διαπιστώνονται 
παρατυπίες, οι οποίες είναι καταλογιστέες στις Οργα¬ 
νώσεις Παραγωγών ή στις Φιλανθρωπικές Οργανώσεις 
και Ιδρύματα τότε εφαρμόζονται οι παρακάτω κυρώ¬ 
σεις των άρθρων 25, 26, και 27 του Καν. 103/04 και 
επιπλέον: 

1. Ανακαλείται η αναγνώριση της Φιλανθρωπικής 
Οργάνωσης ή Ιδρύματος. Η ανάκληση αυτή πραγμα¬ 
τοποιείται αμέσως, διαρκεί μία τουλάχιστον περίοδο 
Εμπορίας και παρατείνεται ανάλογα με τη σοβαρότητα 
της παρατυπίας. 

2. Οι Φιλανθρωπικές Οργανώσεις ή Ιδρύματα δεν είναι 
επιλέξιμα ως δικαιούχοι ενεργειών δωρεάν διανομής για 
την επόμενη περίοδο εμπορίας. 

3. Η Φιλανθρωπική Οργάνωση ή Ιδρυμα που είναι δι¬ 
καιούχος του αποσυρόμενου από την αγορά προϊόντος 
υποχρεούται να επιστρέφει την αξία των προϊόντων 
που τέθηκαν στη διάθεσή τους προσαυξημένη με τόκο 
που υπολογίζεται με βάση το χρονικό διάστημα που 
διέρρευσε μεταξύ της παραλαβής του προϊόντος και 
της επιστροφής εκ μέρους του δικαιούχου. 

4. Σε περίπτωση ψευδούς δήλωσης από την Οργάνωση 
Παραγωγών, η οποία έγινε εκ προθέσεως ή εκ βαρείας 
αμέλειας, η εν λόγω Οργάνωση αποκλείεται από το 
ευεργέτημα της Κοινοτικής αποζημίωσης απόσυρσης 
κατά τη διάρκεια της περιόδου που έπεται εκείνης για 
την οποία διαπιστώθηκε η παρατυπία. 


Ομοίως υποχρεούται να επιστρέφει στο διπλάσιο τα 
εισπραχθέντα ποσά για έξοδα διαλογής και συσκευασί- 
ας, προσαυξημένα με τόκο που υπολογίζεται βάσει του 
χρονικού διαστήματος που διέρρευσε μεταξύ της πλη¬ 
ρωμής και της επιστροφής εκ μέρους του δικαιούχου. 

Ο αποστολέας ο οποίος ανέλαβε τις δαπάνες της 
εν λόγω μεταφοράς υποχρεούται να επιστρέφει στο 
διπλάσιο τα εισπραχθέντα ποσά για έξοδα μεταφοράς 
προσαυξημένα με τόκο που υπολογίζεται με βάση την 
προθεσμία που διέρρευσε μεταξύ της πληρωμής και τις 
επιστροφές εκ μέρους του δικαιούχου. 

Το επιτόκιο των τόκων είναι εκείνο που εφαρμόζεται 
από το Ευρωπαϊκό ΝομισματικόΊδρυμα για τις πράξεις 
του σε Ευρώ και δημοσιεύεται στην επίσημη εφημερίδα 
των Ευρωπαϊκών Κοινοτήτων το οποίο ισχύει κατά την 
ημερομηνία της αχρεωστήτως καταβληθείσας πληρω¬ 
μής προσαυξημένο κατά τρεις εκατοστιαίες μονάδες. 

Άρθρο 7. 

Το γ πουργείο Αγροτικής Ανάπτυξης και Τροφίμων 
σε συνεργασία με τις Δ/νσεις Αγροτικής Ανάπτυξης 
των Νομαρχιακών Αυτοδιοικήσεων, όπου απαιτείται, 
οφείλουν να ενημερώνουν όλους τους ενδιαφερομέ¬ 
νους φορείς και να διευκολύνουν τις επαφές και τις 
ενέργειες μεταξύ των Οργανώσεων Παραγωγών και 
των Φιλανθρωπικών Οργανώσεων. 

Άρθρο 8. 

Προσαρτώνται στην παρούσα απόφασή μας, υποδείγ¬ 
ματα Α1, Α2, Γ1 ,ΔΙ, καθώς και υπόδειγμα υπεύθυνης 
δήλωσης. 

Με την έναρξη εφαρμογής της παρούσας απόφασης 
καταργείται κάθε άλλη προηγούμενη σχετική απόφαση 
ή εγκύκλιος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2005 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 

ΥΠΟΔΕΙΓΜΑ Α1 


ΑΙΤΗΣΗ ΕΓΚΡΙΣΗΣ 

(πλήρης επωνυμία ΦΟΡΕΑ 
άρθρο 1 της παρούσας 
απόφασης) 

(Νομός - Πόλη - Χωριό) 

(οδός - αριθμός -ταχ. τομέας) 

Αρ. φορολογικού 
Μητρώου. 

ΑΡΙΘΜΟΣ ΑΝΑΓΝΩΡΙΣΗΣ 


ΠΡΟΣ: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ 


Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 
ΚΟΙΝ.: 

Ο.Π.Ε.Κ.Ε.Π.Ε. 

Δ/ΝΣΗ Ο.Α.ΒΙ.Π. 

ΠΡΟΣ: ΤΜΗΜΑ ΟΠΩΡΟΚΗΠΕΥΤΙΚΩΝ & 
ΥΠΟΤΡΟΠΙΚΩΝ ΠΡΟΪΟΝΤΩΝ 
Αχαρνών 241 - Αθήνα 104 46 


Σας γνωρίζουμε ότι επιθυμούμε να 
αναλόβουμε την ενέργεια της ΔΩΡΕΑΝ 
ΔΙΑΝΟΜΗΣ για . 


Νόμιμος Εκπρόσωπος 

(Όνομα - Πατρώνυμο - Επώνυμο) 
κάτοικος _ 

(Νομός - Πόλη - Χωριό) 

(οδός - αριθμός -ταχ. τομέας) 


(αναφέρονται τα προϊόντα) 
με την υποχρέωση: 

α) Να τηρούμε τις διατάξεις του ΚΑΝ. (Ε.Κ) 
103/04 & ΚΑΝ. (Ε.Κ) 2200/96. 
β) Να αποδεχόμαστε κάθε Εθνικό ή 
Κοινοτικό έλεγχο στα πλαίσια των Εθνικών 
και Κοινοτικών Διατάξεων. 


Ο ΑΪΤΩΝ 


ΒΕΒΑΙΩΣΗ ΓΙΑ ΤΟ ΓΝΗΣΙΟ ΤΗΣ 
ΥΠΟΓΡΑΦΗΣ ΚΑΙ ΤΟ ΝΟΜΙΜΟ ΤΗΣ 
ΕΚΠΡΟΣΩΠΗΣΗΣ 


ΟΝΟΜΑ - ΣΦΡΑΓΙΔΑ 

ΥΠΟΔΕΙΓΜΑ Α2 

ΦΟΡΕΑΣ ΥΛΟΠΟΙΗΣΗΣ. ΕΤΟΣ ΥΛΟΠΟΙΗΣΗΣ 

Δ/ΝΣΗ ΓΕΩΡΓΙΑΣ-ΑΓΡ. ΑΝΑΠΤΥΞΗΣ. 

ΔΩΡΕΑΝ ΔΙΑΝΟΜΗ.(Προϊόν) 


ΟΝΟΜΑΣΤΙΚΗ ΚΑΤΑΣΤΑΣΗ ΑΠΟΡΩΝ ΜΕΛΩΝ 


ΑΙΑ 

ΕΠΩΝΥΜΟ 

ΟΝΟΜΑ 

ΟΝΟΜΑ 

ΠΑΤΡΟΣ 

ΤΟΠΟΣ 

ΚΑΤΟΙΚΙ 

ΑΣ 

Α.Φ.Μ.* 

ΔΙΚΑΙΟΥΧΟΥ 

ή Α.Δ.Τ. 

Α.Φ.Μ.* 

ΣΥΖΥΓΟΥ 

ΑΡΙΘΜΟΣ 

ΜΕΛΩΝ 

ΟΙΚΟΓΕΝΕΙΑΣ 


























































(Τόπος-Ημερομηνία) 

Ο ΥΠΕΥΘΥΝΟΣ ΤΟΥ 
ΦΟΡΕΑ ΥΛΟΠΟΙΗΣΗΣ 


(Όνομα-Σφραγίδα-Υπογραφή) 

(Βεβαιώνεται το γνήσιο της υπογραφής 
από τις αρμόδιες αρχές) 

*Αν δεν υπάρχει, αναγράφεται 
ο αρ. ταυτότητας-η εκδούσα αρχή 
-ημερομηνία έκδοσης σύμφωνα με 
υπεύθυνη δήλωση του καθενός 
(άρθρο 1 , σημείο 1, της υπ’ αριθμ. 
.Υπ. Απόφασης) 












ΦΕΚ 1995 

ΥΠΟΔΕΙΓΜΑ Γ1 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑΚΗ ΑΥΤ/ΣΗ. 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ . 

ΒΕΒΑΙΩΣΗ ΠΟΙΟΤΙΚΟΥ ΚΑΙ ΠΟΣΟΤΙΚΟΥ ΕΛΕΓΧΟΥ ΑΠΟΣΥΡΟΜΕΝΩΝ ΠΡΟΪΟΝΤΩΝ 


Βεβαιώνεται ότι, μετά από δειγματοληπτικό έλεγχο το προϊόν που αναφέρεται στη αίτηση 
(όνομα φορέα) 


ανταποκρίνεται τη στιγμή του ελέγχου στους ισχύοντες κανόνες ποιότητας ως εξής: 


ΕΠΩΝΥΜΙΑ ΤΗΣ 

ΑΝΑΓΝΩΡΙΣΜΕΝΗΣ 

ΟΡΓΑΝΩΣΗΣ 

ΠΑΡΑΓΩΓΩΝ 

ΕΙΔΟΣ 

ΠΟΙΚΙΛΙΑ 

ΠΟΙΟΤΙΚΗ 

ΚΑΤΗΓΟΡΙΑ 

ΑΡΙΘΜΟΣ 

ΜΕΣΩΝ 

ΣΥΣΚΕΥΑΣΙΑΣ 

ΚΑΘΑΡΟ 

ΒΑΡΟΣ 

(ΚΟΚ) 







Αριθμός κυκλοφορίας και τύπος μεταφορικού μέσου 
Ημερομηνία ελέγχου . 

Παρατη ρήσεις :. 


Έλεγχος για το ακριβές βάρος 


Ώρα ζύγισης Για τον ποιοτικό έλεγχο 

Ο ΕΛΕΓΚΤΗΣ 


(ονοματεπώνυμο - υπογραφή) 

Η ΕΠΙΤΡΟΠΗ 

1 ). 

2 ). 

3). 


(ονοματεπώνυμο - υπογραφές) 

ΥΠΟΔΕΙΓΜΑ Δ1 

ΑΠΟΔΕΙΚΤΙΚΟ ΔΙΑΘΕΣΗΣ ΚΑΙ ΠΑΡΑΛΑΒΗΣ ΑΠΟΣΥΡΟΜΕΝΟΥ ΠΡΟΪΟΝΤΟΣ 
ΑΠΟ ΤΟΝ ΦΟΡΕΑ (ΑΡΘΡΟ 1 ΤΗΣ ΠΑΡΟΥΣΑΣ ΑΠΟΦΑΣΗΣ) 


Α. α. Επωνυμία της Οργάνωσης Παραγωγών 


Έδρα.Τηλ. 

β. Περιοχή και θέση του τόπου απόσυρσης 

Ημερομηνία απόσυρσης. 

γ. Επωνυμία - Δ/νση του Φορέα . 


δ. Αριθμός και τύπος μεταφορικού μέσου 


ε. Αριθμός φορτωτικής .... 
στ. Ημερομηνία παράδοσης 


ΠΡΟΪΟΝ 

ΠΟΙΚΙΛΙΑ 

ΠΟΙΟΤΙΚΗ 

ΚΑΤΗΓΟΡΙΑ 

ΑΡΙΘΜΟΣ 

ΜΕΣΩΝ 

ΣΥΣΚΕΥΑΣΙΑΣ 

ΣΥΝΟΛΙΚΟ ΒΑΡΟΣ 

ΠΑΡΑΤΗ¬ 

ΡΗΣΕΙΣ 

ΚΑΘΑΡΟ 

ΜΙΚΤΟ 
















η. ΔΗΛΩΣΗ: Δηλώνεται υπεύθυνα ότι τα ανωτέρω στοιχεία από α έως στ 
είναι αληθή και ακριβή 

(η παρούσα δήλωση υπογράφεται από τον νόμιμο εκπρόσωπο της Οργάνωσης 
Παραγωγών). 


Ο ΔΗΛΩΝ 

(ονοματεπώνυμο - υπογραφή - σφραγίδα) 

Η Επιτροπή παραλαβής και διάθεσης Δ/νσης Αγροτικής Ανάπτυξης 


1 . 

2 . 

3. 

(ονοματεπώνυμο - υπογραφή - σφραγίδα) 


ΒΕΒΑΙΩΝΕΤΑΙ 
Η ΠΟΣΟΤΙΚΗ ΠΑΡΑΛΑΒΗ 
ΤΟΥ ΠΡΟΪΟΝΤΟΣ ΤΟΥ 
ΣΥΓΚΕΚΡΙΜΕΝΟΥ ΦΟΡΤΙΟΥ 


Β. ΒΕΒΑΙΩΣΗ: Ο νόμιμος εκπρόσωπος του φορέα: 


Βεβαιώνω ότι την.(ημερομηνία) παρέλαβα από την Οργάνωση Παραγωγών 

.(επωνυμία) το ανωτέρω προϊόν και 

δηλώνω ότι τούτο θα χορηγηθεί δωρεάν για τις ανάγκες του φορέα που εκπροσωπώ καθώς και 
ότι αποδέχομαι κάθε έλεγχο από τις αρμόδιες Υπηρεσίες. 

Ο ΒΕΒΑΙΩΝ 

(Ονοματεπώνυμο - υπογραφή - σφραγίδα) 

ΥΠΕΥΘΥΝΗ ΔΗΛΩΣΗ Ν. 1599/86 


Ο υπογεγραμμένος . 

εκπρόσωπος της Φιλανθρωπικής Οργάνωσης 


(Δ/νση) .βεβαιώνω ότι 

οι παραλήφθείσες ποσότητες (προϊόν) ., 

(βάρος) . διατέθηκαν δωρεάν στην . 

(χώρα), . (οργανισμός), στα 

πλαίσια του ΚΑΝ. (Ε.Κ) 2200/96 και καμία ποσότητα δεν διετέθη για άλλες 
δραστηριότητες. 


Το προϊόν που παρελήφθη και διετέθη προέρχεται αποκλειστικά από 
ποσότητες που αποσύρθηκαν από την αγορά. 

Όλα τα στοιχεία των σχετικών δικαιολογητικών είναι ακριβή και αληθή. 

Σε περίπτωση που κατά τους ελέγχους διαπιστωθεί αντικανονική λήψη 
οποιοσδήποτε ποσού, αυτό θα επιστραφεί οικειοθελώς εντός μηνός από της 
σχετικής ειδοποίησης της Υπηρεσίας σας ή άλλης κατά τη διαδικασία του Ν. 
992/79. 


Ημερομηνία 


ΒΕΒΑΙΩΣΗ 

ΤΟΥ ΓΝΗΣΙΟΥ ΤΗΣ ΥΠΟΓΡΑΦΗΣ 
& ΤΟΥ ΝΟΜΙΜΟΥ ΤΗΣ ΕΚΠΡΟΣΩΠΗΣΗΣ 
(από τις αρμόδιες αρχές) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήίΐρ: νννννν.θΐ.ςιτ - θ-γπηΜ: \Λ/θ6ιτΐ35ίβΓ @ θί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510)47 533 


I ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτ>, προσαυξανόμενη κατά 0,20 θογο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 

Σε μορφή Οϋ: 


Τεύχος Περίοδος ΕΙΙΠΟ Τεύχος Περίοδος Ε 


Α' Ετήσιο 150 Αναπτυξιακών Πράξεων Ετήσιο 50 

Α 3μηνιαίο 40 Ν.Π.Δ.Δ. Ετήσιο 50 

Α' Μηνιαίο 15 Παράρτημα Ετήσιο 50 

Β’ Ετήσιο 300 Εμπορικής και Βιομηχανικής Ιδιοκτησίας Ετήσιο 100 

Β' 3μηνιαίο 80 Ανωτάτου Ειδικού Δικαστηρίου Ετήσιο 5 

Β' Μηνιαίο 30 Διακηρύξεων Δημοσίων Συμβάσεων Ετήσιο 200 

Γ Ετήσιο 50 Διακηρύξεων Δημοσίων Συμβάσεων Εβδομαδιαίο 5 

Δ' Ετήσιο 220 Α.Ε. & Ε.Π.Ε Μηνιαίο 100 

Δ' 3μηνιαίο 60 


• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυπ> προσαυξανόμενη κατά 
1 θϋΓΟ ανά 50 σελίδες. 

• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ίπΙθΓΠβΙ: ίιΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από τοΙπΙθγπθΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουίΌ, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠΘΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















